I april 1940, en uke før den tyske invasjonen av Norge, flyttet Jervells til Hamar. Faren var utnevnt til domprost der, men ble raskt avskjediget av Vidkun Quisling. Jacob Jervell gikk inn i motstandsbevegelsen, og tok post som ufaglært lærer på Andøya. Planen var å studere litteraturhistorie, før han en dag fikk en visjon som ikke ga ham fred; dermed begynte han å studere teologi da krigen var over.